आज सूचना आयोग ने सरकार को नेताजी से जुड़े दस्तावेजों को सार्जनिक करने का आदेश दे रखा है, मगर सरकार का कहना है कि ऐसा करने से “सोवियत संघ” के साथ उसके सम्बन्धों पर बुरा असर पड़ेगा। अब सरकार को कौन बताये कि “सोवियत संघ” के टूटे जमाना हो गया है। अब मास्को, ओम्स्क और याकुत्स्क तीनों शहर “रूस” में हैं (जहाँ नेताजी से जुड़े गोपनीय दस्तावेज रखे हैं) और रूस को कोई आपत्ति नहीं है इन दस्तावेजों को सार्वजनिक करने में। “मुखर्जी आयोग” के समय में ही तत्कालीन रूसी राष्ट्रपति पुतिन ने स्पष्ट कर दिया था कि भारत सरकार के “आधिकारिक” अनुरोध पर वे इन आलमारियों को खोलने के लिए तैयार हैं! (जिस भारतीय प्रधानमंत्री ने अपने ही आलमारियों को नहीं खोलने दिया हो, वह भला रूस से ऐसा अनुरोध कैसे करेगा?)